DELTA ควัก 2.6 พันลบ. สร้างโรงงาน-ศูนย์วิจัย รองรับขยายธุรกิจ
บอร์ด DELTA ไฟเขียวจัดงบ 2.6 พันลบ. สร้างโรงงานใหม่-ศูนย์วิจัยและพัฒนาในนิคมอุตาสหกรรมบางปู เพื่อรองรับขยายธุรกิจในอนาคต
DELTA ควัก 2.6 พันลบ. สร้างโรงงานใหม่-ศูนย์วิจัยและพัฒนาในนิคมอุตาสหกรรมบางปู เพื่อรองรับขยายธุรกิจในอนาคต
7 มี.ค. 2565

บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ระบุว่า ที่ประชุมคณะกรรมการบริษัทฯ วันที่ 7 มี.ค.2565 มีมติอนุมัติงบลงทุน 2,585 ล้านบาท แบ่งเป็นสำหรับการก่อสร้างโรงงานแห่งใหม่ (โรงงาน 8) ในนิคมอุตสาหกรรมบางปู จ.สมุทรปราการ เป็นโรงงาน 4 ชั้น ขนาด 56,700 ตารางเมตร มูลค่าลงทุนประมาณ 1,771 ล้านบาท คาดว่าจะเริ่มก่อสร้างในเดือนเม.ย.2565 และจะแล้วเสร็จภายในสิ้นปี 2566 เพื่อขยายกำลังการผลิต รองรับการเติบโตของธุรกิจในอนาคต
รวมทั้งอนุมัติการก่อสร้างศูนย์วิจัยและพัฒนาในนิคมอุตสาหกรรมบางปู จ.สมุทรปราการ เป็นโรงงาน 6 ชั้น ขนาด 33,000 ตารางเมตร มูลค่าลงทุนประมาณ 814 ล้านบาท เพื่อเพิ่มศักยภาพด้านการวิจัยและพัฒนาผลิตภัณฑ์ของบริษัทฯ เพื่อรองรับการขยายตัวของธุรกิจในอนาคต